**ÅRSMELDING FOR TYR INNLANDET 2016**

**Styret har 2016 bestått av:**

Leder: Else Engen  
Nestleder: Catrine Tveita  
Kasserer: Hans Gunstad  
Styremedlem: Bjarte Nes   
Styremedlem: Arild Østvold   
Styremedlem: Bent Are Wollan   
Styremedlem: Ronny Hogstad   
Sekretær: Trond Alm fra Nortura

Revisorer: Tor Duenger og Jacob Kongsrud Lie

Valgkomite: Odd Grundt, Håvard Nørstegård og Ståle Westby.

**Medlemstall i laget pr 31.12.2016 er:412 stk**

Årsmøtet for 2015 ble avholdt 04.02.2016 på Nortura Rudshøgda. Det møtte ca 35. Det var ingen saker til behandling utover vanlige årsmøtesaker.

**Styrets arbeid i 2016:**

Styret har hatt 6 styremøter og behandlet 29 saker, i tillegg har vi hatt kontakt via e-post og telefon.

Laget har vært representert på TYRs årsmøte og ledermøte, på Hedmark Bondelags årsmøte og ledermøte, i lokale prosjekter, rovdyrgruppe, samt planlegging av go’kalven kurs for ammeku (storfesatsingen Hedmark). Styret har også tatt initiativ til møte med Bondelaget og Bonde- og Småbrukarlaget for å etablere et tettere samarbeid i forbindelse med jordbruksforhandlingene. TYR Innlandet er også representert i forberedelsene til Beitekonferansen mars 2017 i Elverum (utsatt inntil videre), samt et beiteprosjekt på Eidskogen.

**Aktiviteter 2016:**

Vi har arrangert et sommertreff med fjøsbesøk og grilling. Vi besøkte Olav Lie i Furnes og så på samle- og sorteringsanlegget i Ringsakerfjellet, og fikk høre om utfordringer og organisering av utmarksbeiting i området. Deretter grilling i fint sommervær.

Årets fagtur gikk første helga i november til Tyskland. Der var vi på 5 gårdsbesøk. 32 deltok på turen. Reisegleder hadde tatt på seg å arrangere turen, noe vi var svært fornøyde med. Kjøttfeprodusentenes forbund hadde en representant med på hele turen. Hun hadde gjort en meget god jobb med å finne interessante gårder.

I høst inviterte vi også til et fagmøte på Honne på Biri. Tema var reglene for når storfe er transportdyktige og regler for nødslakt. Dette var tema det har vært en del snakk og usikkerhet omkring. Mattilsynet forklarte regler og praksis. Forhåpentligvis kunne folk reise hjem litt klokere. Deretter var det sikkerhet i omgang med storfe. Kristian Hovde fortalte om en alvorlig hendelse han var utsatt for, og Linn Thorud NLR HMS fulgte opp med å prate om sikkerhet og kusignaler.

Årets siste arrangement var julemøtet som startet med et fjøsbesøk med gløgg og pepperkaker hos familien Ingvoldstad i Vang. Vi avsluttet kvelden og året med en god julemiddag hos Nortura på Rudshøgda. Omtrent 85 personer koste seg med ribbe med tilbehør og riskrem.

Hedmark og Oppland er et stort geografisk område. Derfor ønsker vi å avholde aktiviteter slik at flest mulige områder blir dekket. I tillegg prøver styremedlemmene å engasjere seg i aktiviteter lokalt.

Tyr innlandet gir fortsatt støtte til innkjøp av vekter! Det har kommet inn tre søknader og blitt bevilget støtte til alle i 2016. Vinnerne av veiekonkurransen i 2015 ble Pål Kirkeby og Simen Avlund. Det blir ny veiekonkurranse i 2017.

Styret vil benytte anledningen til å takke alle som stiller med sine gårder og driftsopplegg til våre arrangementer, uten dere ville dette ikke vært mulig!

Tyr Innlandet takker også Nortura for bidraget til drift av laget. Vi nevner: Sekretær, servering og møtelokaler.

**For TYR Innlandet, 16.01.17**

**Else Engen**

**Leder**